Маралов Аспандьяр Несипчороевич
Маралов Аспандьяр Несипчороевич [25. 1. 1938, Чүй областы, Калинин (азыркы Жайыл) району, Кара-Балта шаары – 14. 8. 2007, Бишкек шаары] – хирург, медицина илимдеринин доктору (1981). Кыргыз Республикасынын эмгек сиңирген врачы (1989). КММИни (1963), СССР Медицина илимдер академиясынын А.Н. Бакулев атындагы жүрөк-кан тамыр хирургиясы институтунун аспирантурасын (1970) бүтүргөн. Кызыл-Кыя медициналык окуу жайында окутуучу, КММИде хирургия кафедрасында ассистент (1970–79), Кыргыз кардиология ИИИде улук илимий кызматкер (1979–85), медициналык кибернетика секторунун, кардиохирургия жана ангиография бөлүмүнүн башчысы (1985–95). 1995–2006-жылдары КУКТБда балдар жүрөк хирургиясы бөлүмүнүн башчысы болуп эмгектенген. И. К. Ахунбаев атындагы сыйлыгынын лауреаты (2000). Жүрөк-кан тамыр хирургиясы боюнча адис. Эмгектери негизинен тубаса жана кийин пайда болгон жүрөк кемтигин дарылоого арналган. 140тан ашык илимий эмгеги, анын ичинде 1 окуу куралы бар. Эмгектери: Клиника, диагностика и хирургическое лечение ДМЖП в сочетании с аортальной недостаточностью. Вестник АМН СССР. №4, 1974; ДМЖП в сочетании с ОАП (хирургическая коррекция). Грудная хирургия. М.,1980.
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7